उठाया एसबीसी मामला, सत्तापक्ष ने कहा डूडी माफी मांगें
विधानसभामें बुधवार को सवा घंटे के दौरान दो बार हंगामा हुआ और फिर कार्रवाई गुरुवार सुबह 11 बजे तक के लिए स्थगित कर दी गई है। पहली बार प्रश्नकाल शुरू होते ही कांग्रेस ने प्रश्नों के स्थगन और एसबीसी आरक्षण का मामला उठाया। सत्तापक्ष एवं विपक्ष में विवाद इतना बढ़ गया कि नौ मिनट के हंगामे के बाद विधानसभा अध्यक्ष ने प्रश्नकाल स्थगित कर दिया। इस दौरान सीएम भी सदन में मौजूद थी। प्रश्नकाल में हंगामा प्रश्न स्थगित किए जाने से शुरू हुआ। फिर, एसबीसी आरक्षण को लेकर कांग्रेसी सदस्यों के वेल में आने पर बढ़ गया। अध्यक्ष कैलाश मेघवाल ने प्रश्नकाल की कार्यवाही स्थगित कर दी। सदन शुरू होते ही घनश्याम तिवाड़ी ने दो-दो बार प्रश्न स्थगित किए जाने का मामला उठाया। नेता प्रतिपक्ष रामेश्वर डूडी ने एसबीसी आरक्षण का मामला उठाया। दोपहर 12 बजे सदन की कार्यवाही शुरू होते ही संसदीय कार्य मंत्री ने कहा कि नेता प्रतिपक्ष ने सदन में गैर-जिम्मेदाराना काम किया। उन्होंने सदन की कार्यवाही में बाधा डाली है। इनको क्षमा मांगनी चाहिए।
hin_Deva hin_Deva